**Prilog 3. Opis poslova**

**OPIS POSLOVA**

|  |  |
| --- | --- |
| **Naručitelj:** | Općina Viškovo |
| **Predmet nabave:** | Usluge sportskih trenera za školu trčanja za projekt „Za sretnije djetinjstvo“ |
| **Evidencijski broj nabave:** | 116/23 |

**OPĆI PODACI**

Provodi se nabava usluge sportskog trenera za provedbu škole trčanja u sklopu projekta „Za sretnije djetinjstvo“. Projekt je usmjeren na pružanje podrške djeci s područja općine Viškovo s poteškoćama u razvoju, ranog, predškolskog i školskog uzrasta, uključujući i učenike srednjih škola. Podrška se pruža kroz tri aktivnosti: rad rehabilitacijskog tima, mobilnog tima i školu trčanja.

Osnovni uvjet za sudjelovanje u projektu je da dijete ima prebivalište na području općine Viškovo. Za prijavu je potrebna dokumentacija iz koje je vidljiva poteškoća djeteta odnosno nalaz, mišljenje liječnika ili stručnjaka o važnosti uključivanja u programe rehabilitacijske ili psihosocijalne podrške, rješenje nadležnog tijela ili rješenje o primjerenom obliku školovanja. Ukoliko je dijete iz obitelji slabijih socijalno-ekonomskih mogućnosti, u program se uključuje temeljem rješenja na pravo korištenja dječjeg doplatka ili uz dokaz da je iz obitelji s troje i više djece.

Sportska aktivnost je namijenjena prvenstveno djeci slabijih socijalno-ekonomskih mogućnosti te djeci koja zbog poteškoća u razvoju trebaju individualiziranim pristup i rad u manjim skupinama. Osoba koja će vršiti uslugu sportskog trenera mora imati iskustva u radu s osjetljivim skupinama djece, djecom s razvojnim odstupanjima i/ili teškoćama u razvoju i/ili s problemima u ponašanju, te da je senzibilizirana za njihove potrebe i mogućnosti.

**USLUGE SPORTSKOG TRENERA**

Treninzi će se odvijati u dvije skupine, mlađa grupa za uzrast od 1. do 4. razreda osnovne škole te starija grupa za uzrast od 5. razreda osnovne škole i stariji. Program vježbanja unutar svake grupe biti će prilagođen prema psihofizičkim sposobnostima polaznika u svrhu optimalnog razvoja potencijala svakog pojedinog djeteta. Usluga sportskog trenera obuhvaća:

* procjenu psihofizičkih sposobnosti uključene djece
* osmišljavanje i pripremu adekvatnog programa treniranja
* formiranje grupa ovisno o broju, uzrastu i mogućnostima uključene djece
* provedbu treninga na siguran i efikasan način
* vođenje evidencije prisutnih
* praćenje napretka uključene djece
* brigu o raspoloživoj sportskoj opremi
* praćenje djece na sportskim natjecanjima

Škola tračanja će se provoditi do 31.12.2023. godine. Točan raspored i dinamika treninga će biti definirani nakon što se formiraju grupe uzimajući u obzir potrebe i mogućnosti uključene djece. Procijenjena (okvirna) količina usluge iznosi 300 školskih sati za vrijeme trajanja ugovora. Stvarno nabavljena količina može biti veća ili manja.

Škola trčanja će se odvijati na školskom igralištu Osnovne škole „Sveti Matej“, na adresi Vozišće 13, 51216 Viškovo, te na lokacijama prema potrebama korisnika.